Prahara Seni Abadi

Prahara Seni Abadi ialah album kompilasi kedua oleh penyanyi dan komposer Malaysia, M. Nasir. Album ini memuatkan lagu-lagu popularnya dari album-album terdahulu serta rakaman baharu.

Latar belakang
Prahara Seni Abadi ialah album kompilasi oleh M. Nasir yang memuatkan 13 lagu yang mana dua daripadanya ialah lagu yang tidak pernah dikeluarkan, iaitu "Walid" dan "Dalam" yang merupakan hasil nukilan Brad Parker dengan lirik ditulis oleh M. Nasir. Lima lagi lagu yang dimuatkan dalam album ini dipetik dari album Canggung Mendonan, dua dari album S.O.L.O, dua dari album Akar Manifestasi Akustika, satu dari album Saudagar Mimpi dan satu lagi dari album Srikandi Cintaku. 

Album ini memuatkan maklumat yang memperincikan kehidupan dan kerjaya M. Nasir serta menampilkan petikan daripada rakan artis, penggiat seni dan pengamal media serta sasterawan yang meluahkan pendapat mereka mengenai beliau menerusi segmen Retrospektif yang disediakan oleh wartawan hiburan Harian Metro ketika itu, Saniboey Mohd Ismail. Kulit albumnya direkabentuk oleh Tapa. Prahara Seni Abadi dikeluarkan pada Julai 2000, iaitu sebulan selepas pelancaran album Phoenix Bangkit. Album ini juga diterbitkan bagi mempromosikan rancangan dokumentari Prahara Seni M. Nasir terbitan Radio Televisyen Malaysia (RTM).

Senarai lagu

Tenaga kerja
Diperoleh dari catatan media album.

 M. Nasir - penyanyi, komposer, penulis lirik
 Loloq - penulis lirik
 S. Amin Shahab - penulis lirik
 Brad Parker - komposer,
 Johari Teh - penerbit eksekutif
 Edrie Hashim - penyelaras A&R
 Sam - urusan promosi
 Lisa - urusan promosi
 Rohani - urusan promosi
 Rina - urusan promosi
 Nan Dengkil - urusan promosi
 Sharum - urusan promosi
 Freda Hassan - urusan promosi
 Tapa - konsep dan reka bentuk 
 Saniboey Mohd Ismail - penyusun Retrospektif
 Faisal Ghazali - mastering
 Synchrosound Studio - mastering
 Audio Art Press - cetakan

Rujukan

Pautan luar
 Prahara Seni Abadi di Discogs

Kategori:Album 2000
Kategori:Album Malaysia tahun 2000
Kategori:Album M. Nasir
Kategori:Album Luncai Emas